[Video] TBF: ‘Merrie Krismis, my tjomma,’ sê Sorina en die FloozeSorina Erasmus, ook bekend as Die Flooze. Foto: sorina.co.za “My Kerswens vir jou hierdie Kersfees is dat jou Kerskous vol goedheid, guns en gesondheid sal wees,” sê Sorina Erasmus, sangeres en aktrise. Sy het haar alter ego, die Flooze, ook saamgebring om ŉ Kersstaaltjie te vertel. Sy vertel geesdriftig van haar kêrel wat een Kersfees vir haar ŉ angelier met ŉ liggie in gekoop het. “Die batteries kry ek Valentynsdag,” sê sy opgewonde. Sorina vermaak Suid-Afrikaanse gehore al sedert sy 10 jaar gelede vir die eerste keer in die sepie 7de Laan ŉ draai op die kassie gemaak het as die “kommin” Flooze, wat vir Paula ŉ vuishou moes gee. Haar jongste album, Hoofletters, is nou op die rakke. Verskeie Suid-Afrikaanse bekendes gaan jou tot 24 Desember hier op Maroela Media ŉ geseënde Kersfees kom toewens, ter ondersteuning van die Teaterbystandsfonds. Hou ons dop! Klik gerus hier om die Teaterbystandsfonds te steun.